Известни българи четат

	По случай Международния ден на книгата - 23 април, хора важни за нашата училищна общност избърсаха праха от любимите си детски книжки и споделиха с учениците от трети клас приказките, които най-много са ги впечатлявали. Децата бяха поканили за свои гости помощник-директора Мариана Димитрова и училищния фелдшер Снежанка Ковачева, които им прочетоха своите любими приказки. Децата бързо разтълкуваха поуките от прочетените приказки.
	Ученици от трети клас бяха подготвили игра-закачка към публиката. Звездaлина и Лора изрецитираха откъс от приказка, а съучениците им трябваше да познаят коя е тя. Децата не се затрудниха да разпознаят заглавията на любимите си приказки. 
	Учениците споделиха свои мисли за важността и значението на книгите. Децата са твърдо убедени, че книгите имат и винаги ще имат място в ежедневието, защото според думите им: те дават знания, свобода, могат са ни разхождат по света, развиват въображението, обогатяват речникови запас, дават ни важни уроци за живота и няма по-верен приятел от тях.
	В края на празника се зароди идеята децата да го отбележат още веднъж - у дома. Години наред родителите са били тези, които са чели приказки на децата, но на Международния ден на книгата учениците от трети клас ще променят това като прочетат любима приказка на родителите си.